laion/Wikipedia-Exotic huggingface dataset:
মুদালভান

মুদালভান (তামিল: முதல்வன், অনুবাদ 'মুখ্যমন্ত্রী') হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, প্রযোজনা এবং পরিচলনা করেছিলেন এস. শঙ্কর। চলচ্চিত্রটিতে মুখ্য ভূমিকায় অর্জুন সারজা, মনীষা কৈরালা এবং রঘুবরণ অভিনয় করেন এছাড়াও ছিলেন মণিভন্নন, বিজয়কুমার এবং হানিফা। এ আর রহমান ছিলেন চলচ্চিত্রটির সঙ্গীত পরিচালক (তিনি এই চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন), চিত্রগ্রহণের দায়িত্বে ছিলেন কে ভি আনন্দ এবং সুজাতা সংলাপ লিখেছিলেন। অভিনেতা অর্জুন সারজা এই চলচ্চিত্রের জন্য শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার জিতেছিলেন। তামিলনাড়ুর মুখ্যমন্ত্রীর সাক্ষাৎকার নেওয়া এক সাংবাদিক যে একদিনের জন্য নিজেই মুখ্যমন্ত্রী হয় এবং অনেক ঝামেলার সামাল দেয় - এটিই চলচ্চিত্রের মূল কাহিনী। ১৯৯৯ সালের ৭ই নভেম্বর মুদালভান মুক্তি পায় দীপাবলি উৎসবের সময়। ১৯৯৯ সালের অন্যতম জনপ্রিয় এই চলচ্চিত্রটি বেশ কয়েকটি প্রেক্ষাগৃহে ১০০ দিনেরও বেশি সময় ধরে প্রদর্শিত হয়েছিলো। হিন্দি চলচ্চিত্র অভিনেতা অনিল কাপুরকে অর্জুন সারজার মত একই রকম চরিত্রে অভিনয় করিয়ে 'নায়ক' নামের একটি হিন্দি চলচ্চিত্র বের করা হয় যেটি ২০০১ সালে মুক্তি পায়। অর্জুন সারজা - পুগাড়েন্দি পুগাড় মনীষা কৈরালা - দেনমোড়ি রঘুবরণ - মুখ্যমন্ত্রী অরঙ্গনাথ ভাদিভেলু - পালভেশম মণিভন্নন - মায়াকৃষ্ণ বিজয়কুমার - দেনমোড়ির বাবা নেতানমঃ - পুগাড়েন্দির বাবা, নারায়ণ কালাইরনি - পুগাড়েন্দির মা কোচিন হানিফা - চিন্নাস্বামী লায়লা মেহদিন - পুগাড়েন্দির সাবেক অফিস প্রধান এবং সহকর্মী সুস্মিতা সেন - শাকালাকা বেবী গানে নৃত্যশিল্পী হিসেবে ওমাকুচি নরসিমহা - বিশেষ চরিত্রে এস ভি রামাদোস - তিরুপতিস্বামী, বিরোধীদলীয় নেতা কানাল কান্নান - অটো চালক (কিছুক্ষণের জন্য অভিনয়) সিজার মনোহর - বাস চালক (ছাত্র আন্দোলনের সময় দেখানো) বসন্ত রবি - গুণ্ডা আহমেদ খান - শাকালাকা বেবী গানে নৃত্য প্রদর্শনকারী ফাতেমা বাবু - অরঙ্গনাথের স্ত্রী সকল গানের গীতিকার বৈরামুথু; সকল গানের সুরকার এ আর রহমান। http://www.idlebrain.com/movie/archive/mr-oke.html "Amazon.in: Buy Mudhalvan DVD, Blu-ray Online at Best Prices in India - Movies & TV Shows"। Amazon.com। ১৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৫।  "True box office kings"। moviecrow। ৬ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১২।  "Love makes the filmi world go round"। Rediff। ৪ নভেম্বর ১৯৯৯। ২৫ অক্টোবর ২০১২ তারিখে মূল থেকে আর্কাইভ করা।  ইন্টারনেট মুভি ডেটাবেজে মুদালভান (ইংরেজি)
আলফ্রেড রিচার্ডস

আলফ্রেড রেনফ্রিউ রিচার্ডস (ইংরেজি: Alfred Richards; জন্ম: ১৪ ডিসেম্বর, ১৮৬৭ - মৃত্যু: ১ সেপ্টেম্বর, ১৯০৪) কেপ উপনিবেশের গ্রাহামসটাউনের জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। এছাড়াও, রাগবি ইউনিয়নের খেলোয়াড় হিসেবে অংশগ্রহণ করেছেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে মূলতঃ ডানহাতি ব্যাটসম্যান হিসেবে খেলতেন আলফ্রেড রিচার্ডস। রাগবি ইউনিয়নে তিন খেলায় অংশ নিয়ে একবার দলকে নেতৃত্ব দেন। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তার। ২১ মার্চ, ১৮৯৬ তারিখে টেস্ট অভিষেক ঘটে আলফ্রেড রিচার্ডসের। ঐ একই টেস্টে তিনি দলকে নেতৃত্ব দিয়েছিলেন। দক্ষিণ আফ্রিকার শুরুরদিককার প্রাদেশিক কিছু খেলায় ওয়েস্টার্ন প্রভিন্সের পক্ষে খেলেছেন তিনি। ১৮৯৩-৯৪ মৌসুমে ব্যক্তিগত সর্বোচ্চ ১০৮ রান তুলেছিলেন। ফলশ্রুতিতে নাটাল দলকে পরাজিত করে কারি কাপের শিরোপা জয়ে সবিশেষ ভূমিকা পালন করেন। লর্ড হক একাদশের বিপক্ষে পরবর্তী প্রথম-শ্রেণীর খেলায় অংশগ্রহণ করেন। ১৮৯৫-৯৬ মৌসুমে অনুষ্ঠিত ঐ খেলায় দলের সর্বমোট ১২২ রানের মধ্যে একাই ৫৮ রান তুলেছিলেন তিনি। এরফলে সিরিজের তৃতীয় প্রতিনিধিত্বমূলক খেলায় তার অংশগ্রহণের সুযোগ হয়। এ খেলাটি পরবর্তীকালে টেস্ট খেলার মর্যাদা পায়। ২১ মার্চ, ১৮৯৬ তারিখে কেপ টাউনে সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। দলীয় সঙ্গী জিকে গ্লোভার, এডব্লিউ সেকাল ও প্রতিপক্ষীয় ইংল্যান্ডের ইজে টাইলারের সাথে একযোগে টেস্ট অভিষেক ঘটে তার। রিচার্ডস দলের অধিনায়কের দায়িত্বে ছিলেন। কিন্তু, তিনি মাত্র ৬ ও ০ রান তুলতে পেরেছিলেন। দক্ষিণ আফ্রিকা ইনিংস ও ৩৩ রানের ব্যবধানে পরাভূত হয়েছিল। এটিই তার একমাত্র টেস্টে অংশগ্রহণ ছিল। এরপর আর তাকে প্রথম-শ্রেণীর ক্রিকেটে অংশ নিতে দেখা যায়নি। ১৮৯১ সালে দক্ষিণ আফ্রিকার পক্ষে পোর্ট এলিজাবেথে আন্তর্জাতিক রাগবি খেলায় অভিষেক ঘটে আলফ্রেড রিচার্ডসের। ঐ বছর প্রথমবারের মতো ব্রিটিশ আইলস রাগবি দল দক্ষিণ আফ্রিকায় পদার্পণ করে। গ্রেট ব্রিটেন খেলায় জয় পায়। ২৯শে আগস্ট উত্তর কেপের কিম্বার্লিতে দলের অধিনায়কত্ব করেন। ঐ খেলায়ও সফরকারীরা জয় তুলে নেয়। রিচার্ডসের জ্যেষ্ঠ ভ্রাতা ডিকি রিচার্ডস ও যোসেফ ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছিলেন। তন্মধ্যে, ডিকি ১৮৮৮-৮৯ মৌসুমে একটি টেস্টে অংশ নিয়েছিলেন। ১ সেপ্টেম্বর, ১৯০৪ তারিখে ৩৭ বছর বয়সে তৎকালীন রোডেশিয়ার সলসবারিতে (অধুনা: জিম্বাবুয়ের হারারে) আলফ্রেড রিচার্ডসের দেহাবসান ঘটে। "List of captains: South Africa – Tests"। Cricinfo। সংগ্রহের তারিখ ৩ ফেব্রুয়ারি ২০১৬।  "England in South Africa (1895 – 1896): Scorecard of third Test"। Cricinfo। সংগ্রহের তারিখ জুলাই ২১, ২০১৯।  বুস্টার নুপেন জ্যাকি ম্যাকগ্লিউ আর্নেস্ট হলিওয়েল দক্ষিণ আফ্রিকান টেস্ট ক্রিকেটারদের তালিকা দক্ষিণ আফ্রিকা জাতীয় ক্রিকেট দলের অধিনায়কদের তালিকা ইএসপিএনক্রিকইনফোতে আলফ্রেড রিচার্ডস (ইংরেজি) ক্রিকেটআর্কাইভে আলফ্রেড রিচার্ডস (সদস্যতা প্রয়োজনীয়) (ইংরেজি) স্প্রিংবক রাগবি হল অব ফেমে আল্ফ রিচার্ডস (ইংরেজি) জেনস্লিন.ইউএসে আলফ্রেড রিচার্ডস (ইংরেজি)
জুনিয়র দালা

জুনিয়র দালা (জন্ম: ২৯ ডিসেম্বর ১৯৮৯; লুসাকা, জাম্বিয়া) একজন জাম্বিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার যিনি দক্ষিণ আফ্রিকার ঘরোয়া ক্রিকেটে আনলিমিটেড টাইটান্সের জন্য খেলেন। ক্রিকেট প্রবেশদ্বার
জেফ্রি রাশ

জেফ্রি রয় রাশ এসি (ইংরেজি: Geoffrey Roy Rush; ৬ জুলাই ১৯৫১) হলেন একজন অস্ট্রেলীয় অভিনেতা। তিনি অভিনয়ের ত্রি-মুকুট (একটি একাডেমি পুরস্কার, একটি প্রাইমটাইম এমি পুরস্কার ও একটি টনি পুরস্কার) বিজয়ী ২৪ জনের একজন। এছাড়াও তিনি তিনটি বাফটা পুরস্কার, দুটি গোল্ডেন গ্লোব পুরস্কার, ও চারটি স্ক্রিন অ্যাক্টরস গিল্ড পুরস্কার অর্জন করেছেন। রাশ অস্ট্রেলিয়ান একাডেই অব সিনেমা অ্যান্ড টেলিভিশন আর্টসের প্রতিষ্ঠাতা সভাপতি এবং ২০১২ সালের বর্ষসেরা অস্ট্রেলীয়। তিনিই প্রথম অভিনয়শিল্পী, যিনি কোন একক কাজের (শাইন) জন্য একাডেমি, বাফটা, গোল্ডেন গ্লোব, স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কার অর্জন করেছেন। রাশ ১৯৫১ সালের ৬ই জুলাই কুইন্সল্যান্ডের টুওম্বায় জন্মগ্রহণ করেন। তার পিতা রয় ব্যাডেন রাশ রয়্যাল অস্ট্রেলিয়ান বিমান বাহিনীর হিসাবরক্ষক এবং তার মাতা মার্লে (বিশফ) ছিলেন একটি বিপণি বিতানের বিক্রয় সহকারী। তার পিতার পূর্বপুরুষগণ ইংরেজ, আইরিশ, ও স্কটিশ ছিলেন এবং তার মাতার পূর্বপুরুষগণ জার্মান ছিলেন। তার যখন পাঁচ বছর বয়স তখন তার পিতামাতার বিবাহবিচ্ছেদ হয়। তার মাতা তাকে নিয়ে তার নানা-নানীর কাছে উপশহর ব্রিসবেনে চলে যান। ১৯৮১ সালে অস্ট্রেলীয় চলচ্চিত্র হুডউইঙ্ক দিয়ে রাশের বড় পর্দায় অভিষেক হয়। পরের বছর তিনি জিলিয়ান আর্মস্ট্রংয়ের স্টারস্ট্রাক ছবিতে কাজ করেন। পরের বছরগুলোতে তিনি কয়েকটি টেলিভিশন নাটকে ছোট চরিত্রে অভিনয় করেন, তন্মধ্যে একটি কাজ ছিল ১৯৯৩ সালের ব্রিটিশ টেলিভিশন ধারাবাহিক লাভজয়-এর একটি পর্বে দন্তচিকিৎসক ভূমিকায় কাজ করেন। তার প্রথম আলোচিত সাফল্য ১৯৯৬ সালের শাইন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কার এবং ক্রিটিকস চয়েস চলচ্চিত্র পুরস্কার অর্জন করেন। একই বছর জেমস এল. ব্রুকস তাকে অ্যাজ গুড অ্যাজ ইট গেট্‌স-এ সিমন বিশপ চরিত্রে অডিশনের জন্য তাকে লস অ্যাঞ্জেলেসে নিয়ে যান এবং তাকে এই চরিত্রে অভিনয়ের প্রস্তাব দেওয়া হয়। কিন্তু রাশ এই চরিত্রটি ফিরিয়ে দেন, পরবর্তীতে গ্রেগ কিনার এই চরিত্রে অভিনয় করেন। "Geoffrey Rush - Biography, Movies, & Facts"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ৬ জুলাই ২০১৮।  সিঙ্গার, জিল (২৩ মার্চ ২০০৮)। "Rush to flat earth"। হেরাল্ড সান। সংগ্রহের তারিখ ২ সেপ্টেম্বর ২০১৮।  "Geoffrey Rush Biography (1951-)"। ফিল্ম রেফারেন্স। সংগ্রহের তারিখ ২ সেপ্টেম্বর ২০১৮।  এইটন, ডগলাস (৪-৫ সেপ্টেম্বর ২০০৪), "10 Things You Didn't Know About Geoffrey Rush", উইকেন্ড অস্ট্রেলিয়ান ম্যাগাজিন, পৃ. ১২। উইকিমিডিয়া কমন্সে জেফ্রি রাশ সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে জেফ্রি রাশ (ইংরেজি) ইন্টারনেট মুভি ডেটাবেজে জেফ্রি রাশ  (ইংরেজি) রটেন টম্যাটোসে জেফ্রি রাশ (ইংরেজি)
জিয়াউল হক (দ্ব্যর্থতা নিরসন)

জিয়াউল হক নামে যাদেরকে বোঝানো হতে পারে - মুহাম্মদ জিয়া-উল-হক - পাকিস্তানের ষষ্ঠ রাষ্ট্রপতি ও সাবেক জেনারেল। জিয়াউল হক (সমাজসেবক) - ২০২৪ সালে একুশে পদকপ্রাপ্ত বাংলাদেশি সমাজসেবক। জিয়াউল হক (গবেষক) - অর্থনৈতিক ইতিহাস ও ইসলাম শিক্ষা বিষয়ের একজন পণ্ডিত ছিলেন। জিয়াউল হক মৃধা - বাংলাদেশের একজন রাজনীতিবিদ ও আইনজীবী। তিনি ব্রাহ্মণবাড়িয়া-২ আসনের সাবেক সংসদ সদস্য। জিয়াউল হক জিয়া - বাংলাদেশি রাজনীতিবিদ ও সাবেক প্রতিমন্ত্রী। জিয়াউল হক মোল্লা - বাংলাদেশের বগুড়া জেলার রাজনীতিবিদ। সৈয়দ জিয়াউল হক - মাইজভান্ডারী তরীকার একজন সুফি সাধক। খান বাহাদুর জিয়াউল হক - শিক্ষাবিদ, ঢাকার মাদ্রাসা-ই-আলিয়ার প্রথম অধ্যক্ষ ছিলেন। সৈয়দ মোহাম্মদ জিয়াউল হক - সবেক সেনা কর্মকর্তা এবং সন্ত্রাসী সংগঠন আনসারুল্লাহ বাংলা টিমের সামরিক প্রধান। জিয়াউল হক পলাশ - বাংলাদেশী টেলিভিশন অভিনেতা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জহিভপিস্নয় সেতু

জহিভপিস্নয় সেতু (রাশিয়ান: Живописный Мост, lit. চিত্রকলা ব্রিজ) একটি কেবেল স্টেট সেতু যা রাশিয়ার উত্তর পশ্চিম মস্কোর, মস্কভা নদীর উপর নির্মিত। এটি মস্কো শহরের প্রথম ক্যাবলযুক্ত সেতু। এটি ২৭ ডিসেম্বর ২০০৭ সালে ক্রিস্টোফারসেনসস্কি এভিনিউয়ের একটি অংশ হিসাবে খোলা হয়। এটি ইউরোপের সর্ববৃহৎ ক্যাবলযুক্ত সেতু। এই সেতুটি অনন্য, যে তার দৈর্ঘ্য নদী বরাবর চলতে থাকে, এটি জুড়ে না (দেখুন সাইট প্ল্যান দেখুন)। এইভাবে সেতু এবং মহাসড়কটি সেরেব্রেনিয়া বোর দ্বীপের সুরক্ষিত অঞ্চলকে বাইপাস করে। সেতুর একটি এস- আকৃতির ডেক, যেটি ১.৫ কিলোমিটার দৈর্ঘ্য অতিক্রম করেছে, যার মধ্যে ৪০৯.৫-মিটার লম্বা, ৪৭ মিটার প্রশস্ত প্রধান অংশ ৩০ মিটার উঁচু এবং মস্কোভ নদীর কেন্দ্রের বরাবর নির্মিত। প্রধান পাইলন নদী জুড়ে একটি ১০৫-মিটার উচ্চ খিলান, যেটি ৭৮ টি তােরের মাধ্যমে ডেকের ওজন বহন করে। Press Release ওয়েব্যাক মেশিনে আর্কাইভকৃত ৭ মার্চ ২০০৮ তারিখে, 14 January 2008. Retrieved 29 January 2008. Над излучиной Москвы-реки вознесется арка живописного моста, RusTunnel, 5 December 2006. Retrieved 29 January 2008.
প্রফেসর চ্যালেঞ্জার

জর্জ এডওয়ার্ড চ্যালেঞ্জার (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব। শার্লক হোমসের মতো প্রফেসর চ্যালেঞ্জার চরিত্রটিও বাস্তব মানুষদের উপর ভিত্তি করে তৈরি করা হয়েছে— এক্ষেত্রে কোনান ডয়েলের বন্ধু পার্সি ফউসেট নামের একজন অনুসন্ধানকারী এবং উইলিয়াম রাদারফোর্ড নামের একজন শারীরতত্ত্বের অধ্যাপক, যিনি এডিনবরা বিশ্ববিদ্যালয়ে কোনান ডয়েলের চিকিৎসাশাস্ত্র অধ্যয়নকালীন সময়ে লেকচার দিতেন। pxxiii in the Oxford ed of The Lost World. William Rutherford (1839–1899), holder of the Edinburgh Chair of Physiology from 1874. Arthur Conan Doyle 1930. Memories and adventures. Murray, London 1930. p32 Martin Booth, The Doctor, the Detective and Arthur Conan Doyle, 1997, London: Hodder & Stoughton: আইএসবিএন ৯ ৭৮০৩৪০ ৬৪৮৯৭১ Daniel Stashower, Teller of Tales: The Life of Arthur Conan Doyle, 1999, New York: Henry Holt and Company: আইএসবিএন ৯ ৭৮০৮০৫ ০৫০৭৪৫ https://www.goodreads.com/series/63333-professor-challenger "The Complete Professor Challenger" "দ্য লস্ট ওয়ার্ল্ড" "দ্য পয়জন বেল্ট" "দ্য ল্যান্ড অব মিস্ট" "দ্য ডিসইনটিগ্রেশন মেশিন" "When the World Screamed"
জর্জ কিউকর

জর্জ ডিউয়ি কিউকর (ইংরেজি: George Dewey Cukor; জন্ম: ৭ জুলাই ১৮৯৯ - ২৪ জানুয়ারি ১৯৮৩) ছিলেন একজন মার্কিন চলচ্চিত্র পরিচালক। তিনি মূলত হাস্যরসাত্মক চলচ্চিত্র এবং সাহিত্যিক উপযোগকরণধর্মী চলচ্চিত্র নির্মাণের জন্য প্রসিদ্ধ। আরকেও স্টুডিওর প্রযোজনা বিভাগের প্রধান ডেভিড ও. সেলৎসনিক তাকে এই স্টুডিওর কয়েকটি চলচ্চিত্র পরিচালনার দায়িত্ব দেন। এই স্টুডিওর হোয়াট প্রাইস হলিউড? (১৯৩২), আ বিল অব ডিভোর্সমেন্ট (১৯৩২), আওয়ার বেটার্স (১৯৩৩) ও লিটল ওমেন (১৯৩৩) চলচ্চিত্র নির্মাণ করে তার কর্মজীবন প্রসারিত হয়। সেলৎসনিক ১৯৩৩ সালে মেট্রো-গোল্ডউইন-মেয়ারে চলে গেলে কিউকারও তার সাথে সেই কোম্পানিতে যোগ দেন। তিনি সেখানে সেলৎসনিকের প্রযোজনায় ডিনার অ্যাট এইট (১৯৩৩) ও ডেভিড কপারফিল্ড (১৯৩৫) এবং আরভিং থালবার্গের প্রযোজনায় রোমিও অ্যান্ড জুলিয়েট (১৯৩৬) ও ক্যামিল (১৯৩৬) চলচ্চিত্র নির্মাণ করেন। কিউকর পরবর্তীতে দ্য ফিলাডেলফিয়া স্টোরি (১৯৪০), আ ডাবল লাইফ (১৯৪৭), বর্ন ইস্টারডে (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন এবং মাই ফেয়ার লেডি (১৯৬৪) ছবির জন্য শ্রেষ্ঠ পরিচালনা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান। কিউকর ১৮৯৯ সালের ৭ই জুলাই নিউ ইয়র্ক সিটির ম্যানহাটনের লোয়ার ইস্ট সাইডে জন্মগ্রহণ করেন। তার পিতা ভিক্টর ছিলেন সহকারী জেলা অ্যাটর্নি এবং মাতা হেলেন ইলোনা গ্রস। তারা দুজনেই হাঙ্গেরীয়-ইহুদি অভিবাসী ছিলেন। তারা কিউকরের নামের মধ্যাংশ রাখেন স্পেনীয়-মার্কিন যুদ্ধের বীর জর্জ ডিউয়ির নামানুসারে। তাদের পরিবার ধার্মিক ছিলেন না (শূকরের মাংস তাদের খাবার তালিকার অন্যতম খাবার ছিল) এবং তিনি কৈশোরে যখন উপাসনালয়ে যাওয়া শুরু করেন তখন শব্দগুলোর অর্থ না বুঝে বা তা দিয়ে কি বুঝায় তা জেনে কেবল শুনে শুনে হিব্রু শিখেন। কিউকর দ্য ফিলাডেলফিয়া স্টোরি (১৯৪০), আ ডাবল লাইফ (১৯৪৭), বর্ন ইস্টারডে (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। কিউকর মাই ফেয়ার লেডি (১৯৬৪) চলচ্চিত্র নির্মাণ করে তার সেরা সফলতা অর্জন করেন। চলচ্চিত্রায়নকালে পরিচালক ও পোশাক নকশাবিদ সেসিল বিটনের মধ্যে বিস্তর চিন্তা দেখা দিয়েছিল, কিন্তু কিউকর প্রধান অভিনেত্রী অড্রি হেপবার্নের কাজে মুগ্ধ হন, যদিও বাদি কলাকুশলীগণ তার সৌন্দর্যের ব্যাপারে কম মুগ্ধ ছিলেন। চলচ্চিত্রটি বক্স অফিসে হিট হয় এবং এই কাজের জন্য কিউকর শ্রেষ্ঠ পরিচালনা বিভাগে একাডেমি পুরস্কার, গোল্ডেন গ্লোব পুরস্কার ও ডিরেক্টরস গিল্ড অব আমেরিকা পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান। "NLS Other Writings: Say How, A-D"। ন্যাশনাল লাইব্রেরি সার্ভিসেস। লাইব্রেরি অব কংগ্রেস। সংগ্রহের তারিখ ১৬ জুলাই ২০১৯।  "George D. Cukor"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৮।  ম্যাকগিলিগান ১৯৯১, পৃ. ৫–৬। উইকিমিডিয়া কমন্সে জর্জ কিউকর সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে জর্জ কিউকর (ইংরেজি) ইন্টারনেট মুভি ডেটাবেজে জর্জ কিউকর  (ইংরেজি) টার্নার ক্লাসিক মুভিজ ডেটাবেজে জর্জ কিউকর (ইংরেজি) রটেন টম্যাটোসে জর্জ কিউকর (ইংরেজি)
শেলি ডুভল

শেলি অ্যালেক্সিস ডুভল (ইংরেজি: Shelley Alexis Duvall; জন্ম: ৭ জুলাই ১৯৪৯) হলেন একজন প্রাক্তন মার্কিন অভিনেত্রী, প্রযোজক, লেখিকা ও গায়িকা। তার দীর্ঘ কর্মজীবনে তিনি বিভিন্ন ধরনের চরিত্রে অভিনয় করে প্রশংসিত হয়েছেন। তিনি ১৯৭০-এর দশকে রবার্ট আল্টম্যানের ব্রিউস্টার ম্যাকক্লাউড (১৯৭০), ম্যাককেব অ্যান্ড মিসেস মিলার (১৯৭১), থিভস লাইক আস (১৯৭৪), ন্যাশভিল (১৯৭৫), ও থ্রি ওমেন (১৯৭৭) চলচ্চিত্রে অভিনয় করেন এবং শেষোক্ত চলচ্চিত্রের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। ১৯৭৭ সালে তিনি অ্যানি হল ছবিতে পার্শ্ব ভূমিকায় অভিনয় করেন এবং পরবর্তীতে পপাই (১৯৮০) ও দ্য শাইনিং (১৯৮০) ছবিতে কেন্দ্রীয় চরিত্রে কাজ করেন। এছাড়া তাকে টাইম ব্যান্ডিটস (১৯৮১), ফ্রাংকেনউইনি (১৯৮৪) ও দ্য পোট্রেট অব আ লেডি (১৯৯৬) ছবিতে দেখা যায়। তিনি তার নিজের প্রযোজিত ফেয়ারি টেল থিয়েটার ধারাবাহিকের জন্য প্রাইমটাইম এমি পুরস্কারে মনোনীত হন। ডুভলের সর্বশেষ কাজ ছিল ম্যানা ফ্রম হেভেন (২০০২)। শেলি অ্যালেক্সিস ডুভল ১৯৪৯ সালের ৭ই জুলাই টেক্সাসের ফোর্ট ওয়ার্থে জন্মগ্রহণ করেন। তার মাতা ববি রুথ ক্রফোর্ড (বিবাহপূর্ব ম্যাসেঙ্গেল, ১৯২৯-২০২০) ছিলেন আবাসন ব্যবসায়ের প্রতিনিধি, এবং পিতা রবার্ট রিচার্ডসন "ববি" ডুভল (১৯১৯-১৯৯৪) ছিলেন আইনজীবনী (অভিনেতা রবার্ট ডুভল নন, তার সাথে শেলির কোন সম্পর্ক নেই)। শেলি তার পিতামাতার জ্যেষ্ঠ সন্তান, তার তিন ছোট ভাই রয়েছে, তারা হলেন স্কট, শেন, ও স্টুয়ার্ট। ডুভল তার পিতার কাজের জন্য তার জীবনের প্রথম বছর টেক্সাসের বিভিন্ন স্থানে কাটান। তার যখন পাঁচ বছর বয়স, তখন তারা হিউস্টনে স্থায়ীভাবে বসবাস শুরু করেন। "Shelley Duvall"। বায়োগ্রাফি (ইংরেজি ভাষায়)। সংগ্রহের তারিখ ৭ জুলাই ২০১৮।  টেইলর, ক্লার্ক (নভেম্বর ৬, ১৯৭৭)। "How Did Shelley Duvall Become a Star?"। বোকা র‍্যাটন নিউজ। সংগ্রহের তারিখ ৭ জুলাই ২০২০।  কোলাসেলো, বব; ওয়ারল, অ্যান্ডি (নভেম্বর ৩০, ২০১৬) [১৯৮১]। "Shelley Duvall Before 'The Shining'"। ইন্টারভিউ। আগস্ট ১৪, ২০১৯ তারিখে মূল থেকে আর্কাইভ করা।  কর্ট, মিশেল (ডিসেম্বর ১৫, ১৯৯১)। "Shelley Duvall Grows Up: There's a Lot of the Kid Left in the Tenacious Producer Who Put Cable on the Map and Breathed New Life into Children's TV"। লস অ্যাঞ্জেলেস টাইমস। লস অ্যাঞ্জেলেস, ক্যালিফোর্নিয়া। সংগ্রহের তারিখ ৭ জুলাই ২০২০।  ক্লেইনার, ডিক (জুলাই ১২, ১৯৯২)। "Ask Dick"। সান্তা মারিয়া টাইমস। Santa Maria, California। পৃষ্ঠা C2 – নিউজপেপারস.কম-এর মাধ্যমে।  ক্লেমসরুড, জুডি (মার্চ ২৩, ১৯৭৭)। "Shelley Duvall, An Unlikely Star" (পিডিএফ)। দ্য নিউ ইয়র্ক টাইমস। সংগ্রহের তারিখ ৭ জুলাই ২০২০।  ইন্টারনেট মুভি ডেটাবেজে শেলি ডুভল  (ইংরেজি)
বেরেনিস বেজো

বেরেনিস বেজো (ফরাসি: Bérénice Bejo; জন্ম: ৭ জুলাই ১৯৭৬) হলেন একজন আর্জেন্টিনীয় ফরাসি অভিনেত্রী। তিনি ২০০১ সালের আ নাইট্‌স টেল ছবিতে ক্রিস্টিনা এবং ২০১১ সালের দি আর্টিস্ট ছবিতে পেপি মিলার চরিত্রে অভিনয়ের জন্য পরিচিত। দি আর্টিস্ট ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। তিনি দ্য পাস্ট (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। বেজো আর্জেন্টিনার বুয়েনোস আয়রেসে জন্মগ্রহণ করেন। তার পিতা আর্জেন্টিনীয় চলচ্চিত্র নির্মাতা মিগেল বেজো এবং তার মাতা সিলভিয়া একজন আইনজীবী। তার যখন তিন বছর বয়স, তখন আর্জেন্টিনার শেষ সামরিক একনায়কতন্ত্র (১৯৭৬-১৯৮৩) থেকে বাঁচতে তারা সপরিবারে ফ্রান্সে পাড়ি জমান। বেজোর মার্কিন চলচ্চিত্র অভিষেক ঘটে ২০০১ সালে হিথ লেজারের বিপরীতে আ নাইট্‌স টেল ছবিতে ক্রিস্টিনা চরিত্রে অভিনয়ের মধ্য দিয়ে। ২০০৩ সালে তিনি ২৪ ওর দ্য লা ভি দ্যুন ফাম চলচ্চিত্রে অলিভিয়া চরিত্রে অভিনয় করেন। ২০১১ সালে তিনি মিশেল আজানাভিস্যুসের দি আর্টিস্ট চলচ্চিত্রে ১৯২০-এর দশকের চলচ্চিত্র অভিনেত্রী পেপি মিলার চরিত্রে অভিনয় করেন। এই ছবিতে তার কাজের জন্য তিনি সমাদৃত হন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। এছাড়া তিনি একাধিক পুরস্কারের মনোনয়ন লাভ করেন, তন্মধ্যে রয়েছে শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার। তিনি দ্য পাস্ট (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। ল্যামন্ট, টম (২৫ মে ২০১৩)। "Bérénice Bejo: 'The Artist was a gift. But I thought I was really good'"। দ্য গার্ডিয়ান (ইংরেজি ভাষায়)। সংগ্রহের তারিখ ৭ জুলাই ২০১৮।  আফতাব, কলিম (২১ মার্চ ২০১৪)। "Bérénice Bejo interview: The Artist actress finally opens her mouth"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ৭ জুলাই ২০১৮। [স্থায়ীভাবে অকার্যকর সংযোগ] লেরার, দিয়েগো (১৩ মার্চ ২০০৩)। "Estaba peleado con el país"। ক্ল্যারিন (স্পেনীয় ভাষায়)। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২০।  দে লেরমা, গাব্রিয়েল (১৭ ফেব্রুয়ারি ২০১২)। "Bérénice Bejo, en la cima de la popularidad"। এল নোভো হেরাল্ড (স্পেনীয় ভাষায়)। ২৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২০।  অজঁস ফ্রঁস-প্রেস (২৫ জানুয়ারি ২০১২)। "Bérénice Bejo se sent 'aussi Argentine que Française'"। লা দেপেশে দ্যু মিদি (ফরাসি ভাষায়)। সংগ্রহের তারিখ ৭ জুলাই ২০২০।  "The Artist wins six César awards"। দ্য ডেইলি টেলিগ্রাফ (ইংরেজি ভাষায়)। ২৫ ফেব্রুয়ারি ২০১২। সংগ্রহের তারিখ ৭ জুলাই ২০২০।  "Oscars 2012: Stars arrive"। বিবিসি নিউজ (ইংরেজি ভাষায়)। ২৭ ফেব্রুয়ারি ২০১২। সংগ্রহের তারিখ ৭ জুলাই ২০২০।  "Golden Globes list"। গোল্ডেন গ্লোব। ২৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২০।  "SAG awards list"। স্যাগ। ১৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২০।  উইকিমিডিয়া কমন্সে বেরেনিস বেজো সংক্রান্ত মিডিয়া রয়েছে। ইন্টারনেট মুভি ডেটাবেজে বেরেনিস বেজো  (ইংরেজি) রটেন টম্যাটোসে বেরেনিস বেজো (ইংরেজি)
ৠ

ৠ (নাম: দীর্ঘ ঋ, আধ্বব: [d̪irɡʱo ri]) বাংলা-অসমীয় বর্ণমালার একটি স্বরবর্ণ। সংস্কৃত প্রতিলিপি করতে এটি ব্যবহৃত হয়। বাংলা ভাষায় এই বর্ণটি পূর্বে ব্যবহৃত হলেও বর্তমানে আর ব্যবহৃত হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন। ১৭৬৮ খ্রিস্টাব্দে প্রকাশিত ন্যাথানিয়েল ব্র্যাসি হালেদের বইয়ে স্বরবর্ণের সংখ্যা ছিল ১৬টি। পরবর্তী প্রায় একশত বছর ধরে প্রকাশিত বইগুলিতে, মদনমোহনের শিশুশিক্ষা প্রথম ভাগ পর্যন্ত, স্বরবর্ণের সংখ্যা ১৬টি দেয়া ছিল। এগুলো হল অ, আ, ই, ঈ, উ, ঊ, ঋ, ৠ, ঌ, ৡ, এ, ঐ, ও, ঔ, অং, অঃ। ঈশ্বরচন্দ্র বিদ্যাসাগর এই সংখ্যা কমিয়ে ১২টিতে আনেন। তিনি তার বর্ণপরিচয় বইয়ের ভূমিকায় লিখেন: "বহূকালাবধি [সিক] বর্ণমালা ষোল স্বর ও চৌত্রিশ ব্যঞ্জন এই পঞ্চাশ অক্ষরে পরিগণিত ছিল। কিন্তু বাঙ্গালা ভাষায় দীর্ঘ ৠ-কার ও দীর্ঘ ৡ-কারের প্রয়োজন নাই। এই নিমিত্ত ঐ দুই বর্ণ পরিত্যক্ত হইয়াছে।"
লাইকেন হাইপারস্পোর্ট

লাইকেন হাইপারস্পোর্ট (ইংরেজি: Lykan Hypersport) হচ্ছে লেবাননের সীমিত উৎপাদিত স্পোর্টস কার, যেটি সংযুক্ত আরব আমিরাত ভিত্তিক প্রতিষ্ঠান ডাব্লিউ মোটরস (২০১২ সালে লেবাননে প্রতিষ্ঠিত) কর্তৃক লেবানন, ফ্রান্স এবং ইটালিয়ান প্রকৌশলীদের সহযোগিতায় তৈরী। এটাই মধ্যপ্রাচ্যের স্থানীয়ভাবে নকশাকৃত প্রথম স্পোর্টস কার। এ গাড়িটির উৎপাদন পরিকল্পনা মাত্র সাতটি ইউনিটে সীমাবদ্ধ ছিলো। ২০১৩ সালের ফেব্রুয়ারিতে কাতার মোটর প্রদর্শনীতে লাইকেন হাইপারস্পোর্টের প্রি-প্রোডাকশন সর্ব প্রথম জনসম্মুখে আসে। ৩.৪ মিলিয়ন মার্কিন ডলার মূল্য নিয়ে লাইকেন হাইপারস্পোর্ট তার উৎপাদনের সময় তৃতীয় সর্বোচ্চ ব্যয়বহুল গাড়ী ছিল। হাইপারস্পোর্ট হচ্ছে রত্নখচিত হেডলাইটের প্রথম গাড়ি; এটিতে ৪২০ টি হীরকের (১৫ ক্যারেট) সঙ্গে টাইটানিয়াম এলইডি ব্লেড ব্যবহার করা হয়েছে; যদিও ক্রেতাদের রুবি, হীরা, হলুদ হীরা, এবং স্যাফায়ারস এর যে কোনোটি পছন্দের উপর ভিত্তি করে গাড়ির হেডলাইট তৈরী করা হয়। গাড়িটি কেন্দ্রীয় কনসোলে একটি হলোগ্রাফিক ডিসপ্লে সিস্টেম ব্যবহার করা হয়েছে এবং এতে ইন্টারেক্টিভ মোশন বৈশিষ্ট্য রয়েছে, সেইসাথে সিটে সোনার স্টিচিং রয়েছে। ২০১১ সালের জুন মাসে আবুধাবী পুলিশ বাহিনী একটি লুয়ান হাইপারস্পোর্ট কিনেছিল। আবুধাবী পুলিশে মোট সাতটি গাড়ি অন্তর্ভুক্ত করা হয়েছে, যার অর্থ গ্রাহকদের দ্বারা ক্রয়ের জন্য কেবল ছয়টি পাওয়া যায়। গিয়ার রেশিও সেটআপের উপর নির্ভর করে নির্মাতারা এর সর্বোচ্চ গতি ৩৯৫ কিমি/ঘন্টা (২৪৫মাইল/ঘন্টা) বলে দাবি করে। গাড়িটি ০ থেকে ১০০ কিমি/ঘন্টা (০-৬২ মাইল/ঘন্টা) গতি উঠতে ২.৯ সেকেন্ড এবং ০-২০০ কিমি/ঘন্টা (০-১২৪ মাইল/ঘন্টা) উঠতে ৯.৬ সেকেন্ড সময় লাগে বলে দাবি করা হয়েছে,[তথ্যসূত্র প্রয়োজন] যদিও এই দাবির পক্ষে কোনো স্বাধীন পরীক্ষা করা হয়নি। ২০১৩ সালে দুবাইতে ডব্লিউ মোটরস গাড়ির একটি প্রদর্শনী করেছিল, সেখানে তারা গাড়ির পারফরম্যান্স রেকর্ড করেছে বলে দাবি করেছে। জেনেভা মোটর শো ২০১৬ তে লাইকেন হাইপারস্পোর্ট। পশ্চাদদর্শন অটো সাংহাই ২০১৫ তে লাইকেন হাইপারস্পোর্ট লাইকেন হাইপারস্পোর্ট - ২০১৫ GITEX প্রদর্শনীতে আবু-ধাবি পুলিশ সংস্করণ। Viknesh Vijayenthiran (২২ ডিসেম্বর ২০১৫)। "Lykan HyperSport designer"। Motor Authority। সংগ্রহের তারিখ ১৩ ফেব্রুয়ারি ২০১৮।  Branden J. Peters (১৬ জুন ২০১৪)। "W Motors: A Conversation With The Designer Of The World's Most Controversial Supercar"। Complex। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "CEO and Founder of W Motors on the Lykan Hypersport | Haute Dubai Magazine (Dubai, UAE)"। www.hautedubaimagazine.com। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৫।  "W Motors: The world's first Arab supercar manufacturer"। CNN। ৩০ জুন ২০১৫।  "W Motors unveils US$3.4 million Lykan Hypersport"। www.gizmag.com।  "Lykan HyperSport" (পিডিএফ)। W Motors। নভেম্বর ২০১৩। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৪।  "Lykan Hypersport"। wmotors। সংগ্রহের তারিখ ১৫ নভেম্বর ২০১৩।  "Abu Dhabi police adds one of world's rarest cars, Lykan HyperSport, to garage"। news.com.au। সংগ্রহের তারিখ ২৮ মার্চ ২০১৭।  ডাব্লিউ মটরস লাইকেন হাইপারস্পোর্ট অফিসিয়াল ওয়েবসাইট
E

E (উচ্চারণ: ই, /iː/) লাতিন বর্ণমালার ৫ম বর্ণ। ১ এছাড়াও DOS, উইন্ডোজ, আইএসও-৮৮৫৯ এবং ঔএনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য। উইকিমিডিয়া কমন্সে E সংক্রান্ত মিডিয়া রয়েছে। উইকিঅভিধানে E-এর আভিধানিক সংজ্ঞা পড়ুন।
D

D অথবা d লাতিন বর্ণমালার ৪র্থ বর্ণ। ইংরেজিতে এর নাম হলো ডি (উচ্চারণ /ˈdiː/)। ১ এছাড়াও DOS, উইন্ডোজ, আইএসও-৮৮৫৯ এবং এনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য। "D" Oxford English Dictionary, 2nd edition (1989); Merriam-Webster's Third New International Dihccjvihctionary of the English Language, Unabridged (1993); "dee", op. cit. উইকিমিডিয়া কমন্সে D সংক্রান্ত মিডিয়া রয়েছে। উইকিঅভিধানে D-এর আভিধানিক সংজ্ঞা পড়ুন।
G

G (ইংরেজি উচ্চারণ: জী, /dʒiː/) লাতিন বর্ণমালার ৭ম বর্ণ। ১ এছাড়াও DOS, উইন্ডোজ, আইএসও-৮৮৫৯ এবং এনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য। উইকিমিডিয়া কমন্সে G সম্পর্কিত মিডিয়া দেখুন। উইকিঅভিধানে G-এর আভিধানিক সংজ্ঞা পড়ুন।